FTEHIM KWADRU

bejn il-Komunità Ewropea u r-Repubblika ta' l-Albanija dwar il-prinċipji ġenerali għall-parteċipazzjoni tar-Repubblika ta' l-Albanija fil-programmi Komunitarji

IL-KOMUNITÀ EWROPEA, minn hawn 'il quddiem imsejħa “il-Komunità”,

minn naħa waħda, u

u r-REPUBBLIKA TA’ L-ALBANIJA, minn hawn ’il quddiem l-“Albanija”,

min-naħa l-oħra,

iż-żewġ partijiet minn hawn 'il quddiem “il-Partijiet Kontraenti”;

BILLI:

QABLU KIF ĠEJ:

Artikolu 1

L-Albanija għandha titħalla tipparteċipa fil-programmi Komunitarji li ġejjin:

Artikolu 2

L-Albanija għandha tikkontribwixxi finanzjarjament għall-baġit ġenerali ta' l-Unjoni Ewropea li jikkorrispondi mal-programmi speċifiċi li fihom hi tipparteċipa.

Artikolu 3

Ir-rappreżentanti ta' l-Albanija għandhom jitħallew jieħdu sehem, bħala osservaturi u għall-punti li jikkonċernaw lill-Albanija, fil-kumitati ta' ġestjoni responsabbli għall-monitoraġġ tal-programmi li għalihom l-Albanija tikkontribwixxi finanzjarjament.

Artikolu 4

Proġetti u inizjattivi sottomessi minn parteċipanti mill-Albanija għandhom, kemm jista' jkun possibbli, ikunu soġġetti għall-istess kondizzjonijiet, regoli u proċeduri tal-programmi konċernati kif applikati għal Stati Membri.

Artikolu 5

It-termini u l-kondizzjonijiet speċifiċi dwar il-parteċipazzjoni ta' l-Albanija f'kull programm partikolari, partikolarment il-kontribuzzjoni finanzjarja pagabbli, ser tkun determinata permezz ta' ftehim, fil-forma ta' Memorandum ta' Intendiment, bejn il-Kummissjoni, li taġixxi f'isem il-Komunità, u l-Gvern ta' l-Albanija.

Jekk l-Albanija tapplika għal għajnuna Komunitarja esterna abbażi tar-Regolament tal-Kunsill (KE) Nru 2666/2000 tal-5 ta' Diċembru 2000, kif emendat mir-Regolament tal-Kunsill (KE) Nru 2415 ta' l-10 ta' Diċembru 2001 dwar għajnuna għall-Albanija, il-Bosnja u Ħerzegovina, il-Kroazja, ir-Repubblika Federali tal-Jugoslavja u dik li qabel kienet ir-Repubblika Jugoslava tal-Maċedonja jew skond kwalunkwe Regolament simili li jipprevedi għajnuna Komunitarja esterna lill-Albanija li jista' jkun adottat fil-futur, il-kondizzjonijiet li jirregolaw l-użu mill-Albanija ta' l-għajnuna Komunitarja għandhom ikunu determinati fi ftehim finanzjarju.

Artikolu 6

Il-Memorandum ta' Intendiment għandu jistipula, skond ir-Regolament Finanzjarju tal-Komunità, li kontrolli jew verifiki finanzjarji ser isiru minn, jew taħt l-awtorità ta', il-Kummissjoni Ewropea, l-OLAF u l-Qorti ta' l-Awdituri tal-Komunitajiet Ewropej.

Għandhom isiru dispożizzjonijiet dettaljati dwar il-kontroll u l-verifiki finanzjarji, il-miżuri amministrattivi, il-pieni u l-irkupru li jippermettu lill-Kummissjoni Ewropea, l-OLAF u l-Qorti ta' l-Awdituri jingħataw setgħat ekwivalenti għas-setgħat tagħhom fir-rigward tal-benefiċjarji jew il-kuntratturi stabbiliti fil-Komunità.

Artikolu 7

Il-Ftehim għandu japplika għal perijodu indeterminat.

Kwalunkwe Parti Kontraenti tista' tiddenunzja dan il-Ftehim permezz ta' notifika bil-miktub lill-Parti Kontraenti l-oħra. Dan il-Ftehim għandu jintemm sitt xhur wara d-data ta' tali n-notifika.

Artikolu 8

Mhux aktar tard minn tliet snin wara d-dħul fis-seħħ ta' dan il-Ftehim, u sussegwentement kull tliet snin wara dan, iż-żewġ Partijiet Kontraenti jistgħu jirrevedu l-implimentazzjoni ta' dan il-Ftehim abbażi tal-parteċipazzjoni attwali ta' l-Albanija fi programm Komunitarju wieħed jew aktar.

Artikolu 9

Dan il-Ftehim għandu japplika, min-naħa l-waħda, għat-territorji li fihom huwa applikat it-Trattat li jistabbilixxi l-Komunità Ewropea u skond il-kondizzjonijiet stabbiliti f’dak it-Trattat u, min-naħa l-oħra, għat-territorju ta' l-Albanija.

Artikolu 10

Dan il-Ftehim għandu jidħol fis-seħħ fid-data tar-riċeviment ta' l-aħħar notifika bil-miktub minn kanali diplomatiċi li permezz tagħhom kull Parti Kontraenti tinforma lill-oħra li l-proċedura tagħha għad-dħul fis-seħħ ta' dan il-Ftehim tkun ġiet ikkompletata.

Artikolu 11

1. Dan il-Ftehim hu mfassal f'żewġ kopji fil-lingwa Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Litwana, Pollakka, Portugiża, Slovakka, Slovena, Spanjola, Svediża u Albaniża.

2. Ladarba l-istituzzjonijiet ta' l-Unjoni Ewropea jkunu marbuta li jippubblikaw l-atti uffiċjali kollha bil-Malti fil-Ġurnal Uffiċjali ta' l-Unjoni Ewropea, il-ftehim ikun ukoll imfassal f'żewġ kopji bil-Malti.

3. Kull test lingwistiku hu awtentiku bl-istess mod.

Hecho en Bruselas, el veintidós de noviembre del dos mil cuatro.

V Bruselu dne dvacátého druhého listopadu dva tisíce čtyři.

Udfærdiget i Bruxelles den toogtyvende november to tusind og fire.

Geschehen zu Brüssel am zweiundzwanzigsten November zweitausendundvier.

Kahe tuhande neljanda aasta novembrikuu kahekümne teisel päeval Brüsselis.

Έγινε στις Βρυξέλλες, στις είκοσι δύο Νοεμβρίου dύο χιλιάδες τέσσερα.

Done at Brussels on the twenty-second day of November in the year two thousand and four.

Fait à Bruxelles, le vingt-deux novembre deux mille quatre.

Fatto a Bruxelles, addi' ventidue novembre duemilaquattro.

Briselē, divi tūkstoši ceturtā gada divdesmit otrajā novembrī.

Priimta du tūkstančiai ketvirtų metų lapkričio dvidešimt antrą dieną Briuselyje.

Kelt Brüsszelben, a kétezer-negyedik év november havának huszonkettedik napján.

Magħmul fi Brussel fit-tieni u għoxrin jum ta' Novembru tas-sena elfejn u erbgħa.

Gedaan te Brussel, de tweeëntwintigste november tweeduizendvier.

Sporządzono w Brukseli dnia dwudziestego drugiego listopada roku dwutysięcznego czwartego.

Feito em Bruxelas, em vinte e dois de Novembro de dois mil e quatro.

V Bruseli dvadsiatehodruhého novembra dvetisícštyri.

V Bruslju, dvaindvajsetega novembra leta dva tisoč štiri.

Tehty Brysselissä kahdentenakymmenentenätoisena päivänä marraskuuta vuonna kaksituhattaneljä.

Som skedde i Bryssel den tjugoandra november tjugohundrafyra.

Bërë në Bruksel, në datë njëzet e dy nëntor të vitit dymijë e katër.

Por la Comunidad Europea Za Evropské společenstvi For Det Europæiske Fællesskab Für die Europäische Gemeinschaft Euroopa Ühenduse nimel Τια τηυ Ευρωπαϊκή Κοιυότητα For the European Community Pour la Communauté européenne Per la Comunità europea Eiropas Kopienas vārdā Europos bendrijos vardu az Európai Közösség részéről Għall-Komunità Ewropea Voor de Europese Gemeenschap W imieniu Wspólnoty Europejskiej Pela Comunidade Europeia Za Európske spoločenstvo za Evropsko skupnost Euroopan yhteisön puolesta På Europeiska gemenskapens vägnar Për Komunitetin Evropian